Source: http://www.europarl.europa.eu/doceo/document/A-8-2016-0128_RO.html
Timestamp: 2019-11-22 23:40:27+00:00
Document Index: 36388480

Matched Legal Cases: ['articolul 100', 'articolul 218', 'articolul 1', 'articolul 2', 'articolul 99', 'articolul 108']

RECOMANDARE referitoare la proiectul de decizie a Consiliului privind încheierea, în numele Uniunii Europene și al statelor sale membre, a unui Protocol de modificare a Acordului privind spațiul aerian comun dintre Uniunea Europeană și statele sale membre, pe de o parte, și Georgia, pe de altă parte, pentru a se ține seama de aderarea Republicii Croația la Uniunea Europeană
497k 80k
PE 576.985v01-00 A8-0128/2016
referitoare la proiectul de decizie a Consiliului privind încheierea, în numele Uniunii Europene și al statelor sale membre, a unui Protocol de modificare a Acordului privind spațiul aerian comun dintre Uniunea Europeană și statele sale membre, pe de o parte, și Georgia, pe de altă parte, pentru a se ține seama de aderarea Republicii Croația la Uniunea Europeană
– având în vedere proiectul de decizie a Consiliului (12227/2014),
– având în vedere Protocolul (12226/2014),
– având în vedere cererea de aprobare prezentată de Consiliu în conformitate cu articolul 100 alineatul (2) și articolul 218 alineatul (6) al doilea paragraf litera (a) din Tratatul privind funcționarea Uniunii Europene (C8-0035/2015),
– având în vedere recomandarea Comisiei pentru transport și turism (A8-0128/2016),
2. încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și ale Republicii Georgia.
Acordul privind spațiul aerian comun dintre Uniunea Europeană, statele sale membre și Georgia a fost negociat pe baza deciziei Consiliului, adoptate în iunie 2009, prin care s-a autorizat deschiderea negocierilor. Acordul a fost semnat la 2 decembrie 2010(1).
Acordul cu Georgia a fost cel dintâi acord global privind transportul aerian semnat cu un partener important din domeniul aviației din regiunea Caucazului. El face parte din cadrul politicii externe a Uniunii în domeniul aviației, stabilit de Comisie.
Aderarea Republicii Croația la Uniunea Europeană
În conformitate cu Actul de aderare a Republicii Croația(2), Croația va adera la acordurile încheiate sau semnate, înainte de aderarea Croației, de către statele membre ale UE și de către Uniune, cu una sau mai multe țări terțe, prin intermediul unui protocol la acordurile respective.
Prin Decizia 13351/12 din 14 septembrie 2012 a Consiliului, Comisia a fost autorizată să negocieze protocoale de modificare a acordurilor semnate sau încheiate între UE sau UE și statele sale membre cu țări terțe, în vederea aderării Croației la UE.
Protocolul privind aderarea la Uniunea Europeană a Republicii Croația a fost negociat de Comisie și autoritățile din Georgia.
Principalele dispoziții ale protocolului
Scopul protocolului este să permită Republicii Croația să devină parte la Acordul privind spațiul aerian comun dintre Uniunea Europeană, statele sale membre și Georgia (articolul 1) și să prevadă adaptările lingvistice necesare (articolul 2). Protocolul nu introduce modificări în conținutul Acordului privind spațiul aerian comun.
Protocolul a fost semnat la 26 noiembrie 2014. Pentru a încheia protocolul, Consiliul are nevoie de aprobarea Parlamentului European. În conformitate cu articolul 99 și cu articolul 108 alineatul (7) din Regulamentul de procedură, Parlamentul decide prin vot unic și nu pot fi depuse niciun fel de amendamente la acord. Se admit doar amendamentele care vizează inversarea recomandării propuse de raportor.
Pe baza celor menționate anterior, raportorul sugerează Comisiei TRAN să exprime un aviz favorabil privind încheierea prezentului protocol.
Textul acordului a fost publicat în JO L 321, 20.11.2012, p. 3.
JO L112, 24.4.2012, p. 21.